
H O T Ă R Â R E  Nr.51
din data de 27 mai 2021
privind aderarea Comunei Biharia 
la Asociaţia de Dezvoltare Intercomunitară ITI IER-BARCĂU

	

	Având în vedere Referatul de aprobare nr.1913/17.05.2021 prezentat de primarul comunei Biharia, în calitate de inițiator, precum şi Raportul de specialitate nr.1914/17.05.2021 întocmit de aparatul de specialitate al primarului comunei Biharia, cu privire la aderarea Comunei Biharia la Asociaţia de Dezvoltare Intercomunitară ITI IER-BARCĂU,
	Ținând cont de adresa nr.4/12.05.2021 a Președintelui Asociației de Dezvoltare Intercomunitară ITI IER-BARCĂU, înregistrată la Comuna Biharia sub nr.1882/14.05.2021, cu privire la aderarea Comunei Biharia la Asociaţia de Dezvoltare Intercomunitară ITI IER-BARCĂU,
Luând în considerare avizul comisiilor de specialitate ale Consiliului local al comunei Biharia,
	Ținând seama de prevederile art. 89-91 din O.U.G. nr. 57/2019 privind Codul administrativ, cu modificările şi completările ulterioare, 
Având în vedere prevederile art. 10 din Legea serviciilor comunitare de utilităţi publice nr. 51/2006, republicată, cu modificările şi completările ulterioare,
În temeiul art. 139 şi al art. 196 alin.(1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
Cu __13___ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

CONSILIUL  LOCAL  AL  COMUNEI  BIHARIA
ADOPTĂ PREZENTA HOTĂRÂRE :

Art. 1. Se aprobă aderarea Comunei Biharia la Asociaţia  de Dezvoltare Intercomunitară ITI IER-BARCĂU.
Art. 2. Se aprobă Actul constitutiv şi Statutul Asociaţiei de Dezvoltare Intercomunitară ITI IER-BARCĂU, versiunea consolidată, conform anexelor nr. 1 şi 2, care fac parte integrantă din prezenta hotărâre.
Art.3. Reprezentantul Comunei Biharia în Adunarea Generală a Asociaţiei este domnul Szilagyi Zoltan, primarul Comunei Biharia.
Art. 4. Cu ducerea la îndeplinire a prezentei hotărâri se încredinţează Primarul Comunei Biharia, care va semna actul constitutiv și statutul asociației.
Art. 5. Prezenta hotărâre se comunica cu:
	 - Instituţia Prefectului – Judeţul Bihor
	 - Primarul Comunei Biharia 
	 - Asociaţia  de Dezvoltare Intercomunitară ITI IER-BARCĂU
	 - alte autorităţi îndreptăţite, după caz.


PREŞEDINTE DE ŞEDINŢĂ  	                     	            CONTRASEMNEAZĂ
            NAGY REKA                                                       SECRETAR GENERAL
							            	Bianca CSIDRE
image1.jpeg
ROMANIA
JUDETUL BIHOR
CONSILIUL LOCAL AL COMUNEI BIHARIA

Biharia str. Cetatii nr. 12, cod postal 417050 CIF 4820305 Tel'Fax 0259369716
E-mail: secretariat@comunabiharia.ro www.comunabiharia.ro





